Publication: Magyar Közlöny
Issue: MK-1999-74 (Year: 1999, Number: 74)
Era: 1990-2004
Section: a 34/1999. (VIII. 24.) OM rendelethez
Paragraph Index: 310

2. az erre épülő 5.2. terület elméleti tárgyaiból. 6.2. Szakdolgozat A Montessori-pedagógia, illetve a reformpedagógia valamely tárgykörében készített elméleti vagy empirikus jellegű dolgozat, mellyel a hallgatónak tanúsítania kell, hogy tanulmányaira alapozva, a szakirodalom feldolgozásával és empirikus tapasztalatok vagy vizsgálatok alapján képes fejlesztési javaslatok megfogalmazására, illetve az elsajátított ismeretanyag önálló gyakorlati alkalmazására. 6.3. Záróvizsga 6.3.1. A záróvizsgára bocsátás feltételei: — az intézményi tantervben előírt követelmények teljesítése, beleértve a gyakorlatok elvégzését tanúsító, háromfokozatú minősítéssel ellátott dokumentumokat is; — a bírálók által elfogadott szakdolgozat. 6.3.2. A záróvizsga részei: — szakdolgozat megvédése; — komplex szóbeli vizsga, különös tekintettel a megszerzett szakismeretek integrált alkalmazására. 6.3.3. A záróvizsga eredménye A szakdolgozat és védése alapján adott érdemjegyből, valamint a szóbeli vizsga érdemjegyéből számított átlag egész számra kerekített érdemjegye. Az oktatási miniszter 35/1999. (VIII. 24.) OM rendelete a múzeumpedagógia szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/901d8c6b64c1589b7abe98398ad52c80a041d5ed/dokumentumok/8016381309e9c8ba522ed765568d807087cccc2a/letoltes